# Montering af slibeværktøj

- Tag akkuen ud af el-værktøjet, før du udfører arbejde på det (f.eks. vedligeholdelse, værktøjsskift, etc.). Utilsigtet aktivering af tænd/sluk-knappen er forbundet med kvæstelsesfare.

- Rør ikke ved slibe- og skæreskiverne, før de er kølet af. Skiverne bliver meget varmt under arbejdet.

Rengør slibespindlen (21) og alle dele, der skal monteres.

Tryk på spindellåsetasten (2) for at låse slibespindlen ved fastspænding og frigørelse af slibeværktøjerne.

- Aktivér kun spindellåsetasten, når slibespindlen står stille. Ellers kan el‑værktøjet blive beskadiget.

## Slibe-/skæreskive med diameter 115 mm/125 mm

Vær opmærksom på slibeværktøjernes dimensioner. Huldiameteren skal passe til holdeflangen. Brug hverken adaptere eller reduktionsstykker.

Sørg ved anvendelse af diamantskæreskiver for, at retningspilen på diamantskæreskiven og el-værktøjets omdrejningsretning (se retningspil på gearhovedet) stemmer overens.

Rækkefølgen ved montering kan ses på grafiksiden.

Til fastgørelse af slibe-/skæreskiven benytter du lynspændemøtrikken (19) uden yderligere værktøj.

Brug kun lynspændemøtrikken (19) til slibe-/skæreskiver op til en maksimal diameter på 125 mm.

- Lynspændemøtrikken (19) må kun bruges til slibe- og skæreskiver.

- Brug kun en fejlfri, ubeskadiget lynspændemøtrik (19).

- Sørg ved påskruningen for, at lynspændemøtrikkens (19) side med påskrift ikke peger mod slibeskiven.

- Brug kun den medfølgende lynspændemøtrik (19) til fastgørelse af en slibe-/skæreskive.

Tryk på spindellåsetasten (2) for at låse slibespindlen. For at spænde lynspændemøtrikken (19) skal du vippe lynspændemøtrikkens bøjle op og dreje lynspændemøtrikken hårdt med uret. Vip derefter bøjlen ned for at fastgøre lynspændemøtrikken. Det er ikke tilstrækkeligt at spænde på skivens kant.

En korrekt fastgjort, ubeskadiget lynspændemøtrik (19) kan løsnes manuelt. Vip lynspændemøtrikkens bøjle op, og drej lynspændemøtrikken hårdt mod uret. Brug aldrig et værktøj til at løsne en fastsiddende lynspændemøtrik, men anvendt i stedet spændenøglen.

Efter montering af holdeflangen og slibe-/skæreskiven skal den fri slibespindelgevindlængde være mindst 4 mm.

Sørg for, at slibeværktøjet sidder forsvarligt fast, så det ikke skrues af spindlen under el-værktøjets udløb.

Holdeflange til slibespindel M 14: I holdeflangen (13) er der rundt om centreringskraven indsat en plastdel (O-ring). Hvis O-ringen mangler eller er beskadiget, skal holdeflangen (13) altid udskiftes før videre anvendelse.

- Når slibeværktøjet er monteret, kontrolleres det for korrekt montering og at det kan bevæges frit, før el-værktøjet tændes. Sørg for, at slibeværktøjet ikke rager imod beskyttelseskappen eller andre dele.