# Apsauginių įtaisų montavimas

- Prieš pradėdami bet kokius elektrinio įrankio priežiūros darbus (pvz., techninės priežiūros, įrankio keitimo ir kt.), iš elektrinio įrankio išimkite akumuliatorių. Priešingu atveju, netyčia nuspaudus įjungimo-išjungimo jungiklį, iškyla sužalojimo pavojus.

Nuoroda: jei dirbant sulūžta šlifavimo diskas arba pažeidžiamas apsauginio gaubto arba elektrinio įrankio įtvaras, elektrinį įrankį reikia nedelsiant nusiųsti į klientų aptarnavimo skyrių; adresai pateikti skyriuje „Klientų aptarnavimo skyrius ir konsultavimo tarnyba“.

##

Uždėkite apsauginį gaubtą (10) ant elektrinio įrankio laikiklio, kad apsauginio gaubto kodiniai kumšteliai sutaptų su laikikliu. Paspauskite ir laikykite paspaustą atblokavimo svirtelę (1).
Stumkite apsauginį gaubtą (10) ant suklio kakliuko tol, kol apsauginio gaubto kraštelis priglus prie elektrinio įrankio jungės, ir sukite apsauginį gaubtą, kol aiškiai išgirsite, kad jis užsifiksavo.
Apsauginio gaubto (10) padėtį pritaikykite pagal atliekamą darbą. Tuo tikslu paspauskite atblokavimo svirtelę (1) aukštyn ir pasukite apsauginį gaubtą (10) į norimą padėtį.

- Apsauginį gaubtą (10) visada įstatykite taip, kad abu atblokavimo svirtelės (1) kumšteliai įsistatytų į atitinkamas apsauginio gaubto (10) išpjovas.

- Apsauginį gaubtą (10) nustatykite taip, kad būtų užkirstas kelias kibirkštims lėkti dirbančiojo kryptimi.

- Apsauginį gaubtą (10) pasukti papildomos įrangos sukimosi kryptimi turi būti įmanoma tik paspaudus atblokavimo svirtį (1) ! Priešingu atveju elektrinį įrankį naudoti griežtai draudžiama. Jį reikia perduoti klientų aptarnavimo skyriui.

Nuoroda: Ant apsauginio gaubto (10) esantys kodiniai kumšteliai užtikrina, kad bus uždedamas tik elektriniam įrankiui tinkantis apsauginis gaubtas.

##

Norėdami, kad su kietlydinio šlifavimo puodeliu (14) šlifuojant dažus, lakus ir plastiką beveik nekiltų dulkės, galite naudoti nusiurbimo gaubtą (9). Nusiurbimo gaubtas (9) nėra skirtas metalui apdoroti.

Prie nusiurbimo gaubto (9) galima prijungti specialų Bosch dulkių siurblį. Siurbimo žarną su nusiurbimo adapteriu įstatykite į tam skirtą nusiurbimo gaubto atvamzdį.

##

- Norėdami pjauti, visada naudokite pjovimui skirtą apsauginį gaubtą (11) arba šlifavimui skirtą apsauginį gaubtą (10) kartu su gaubtu pjovimo darbams (12).

- Pjaudami akmenį, pasirūpinkite pakankamu dulkių nusiurbimu.

Pjovimui skirtas apsauginis gaubtas (11) montuojamas kaip šlifavimui skirtas apsauginis gaubtas (10).

### Gaubtas pjovimo darbams iš metalo

Sumontuokite gaubtą pjovimo darbams (12) iš metalo prie šlifavimui skirto apsauginio gaubto (10) (žr. A pav.): atgal palenkite fiksavimo lankelį (➊). Gaubtą (12) įstatykite ant šlifavimui skirto apsauginio gaubto (10) (➋). Fiksavimo lankelį tvirtai prispauskite prie apsauginio gaubto (10) (➌).
Norėdami išmontuoti (žr. B pav.) paspauskite ant fiksavimo lankelio esantį mygtuką (➊) ir nulenkite jį atgal (➋). Nuimkite gaubtą (12) nuo apsauginio gaubto (10) (➌).

### Gaubtas pjovimo darbams iš plastiko

Gaubtą pjovimo darbams (12) iš plastiko įstatykite ant šlifavimui skirto apsauginio gaubto (10) (žr. C pav.). Gaubto (12) įsistatymas ant apsauginio gaubto (10) yra girdimas ir matomas.
Norėdami išmontuoti (žr. D pav.), atfiksuokite gaubtą (12) ant apsauginio gaubto (10) (➊) kairėje arba dešinėje ir gaubtą nuimkite (➋).

##

Pjovimui skirtas nusiurbimo gaubtas su kreipiamosiomis pavažomis (31) montuojamas kaip šlifavimui skirtas apsauginis gaubtas.

Pritvirtinant papildomą rankeną (8)/(7) per lankelį ant nusiurbimo gaubto prie reduktoriaus korpuso, elektrinis įrankis tvirtai sujungiamas su nusiurbimo gaubtu. Prie nusiurbimo gaubto su kreipiamosiomis pavažomis (31) galima prijungti specialų Bosch dulkių siurblį. Siurbimo žarną su nusiurbimo adapteriu įstatykite į tam skirtą nusiurbimo gaubto atvamzdį.

Nuoroda: trintis, kuri dėl dulkių siurbimo metu susidaro siurbimo žarnoje ir papildomoje įrangoje, sukelia elektrostatinę įkrovą, kurią naudotojas gali pajausti kaip statinę iškrovą (priklausomai nuo aplinkos įtakos ir kūno jautrumo). Siurbiant smulkias dulkes ir sausas medžiagas, Bosch rekomenduoja naudoti antistatinę žarną (papildoma įranga).

##

- Norėdami atlikti darbus su guminiu lėkštiniu šlifavimo disku (23)arba cilindriniu šepečiu/kūginio šepečiu/deimantine gręžimo karūna, visada primontuokite rankų apsaugą (22).

Rankų apsaugą (22) pritvirtinkite prie papildomos rankenos (8)/(7).

##

Papildomą rankeną (8)/(7) priklausomai nuo darbo pobūdžio, prisukite prie reduktoriaus galvutės dešinėje arba kairėje.

- Elektrinį įrankį naudokite tik su papildoma rankena (8)/(7).

- Nebenaudokite elektrinio įrankio, jei pažeista papildoma rankena (8)/(7). Nedarykite jokių papildomos rankenos (8)/(7) pakeitimų.

Vibraciją slopinanti papildoma rankena (7) sumažina vibraciją, todėl darbas tampa malonesnis ir saugesnis.